 Inhloko zeNdaba Nkwenkwezi 14, 2019Nkhwenkwezi 14, 2019 Amalunga eMDC ekhokhelwa nguMnu. Nelson Chamisa imanyene labemuli ezilahlekelwe yizihlobo engozini yomgwaqo enzakele izolo ntambama. Ilunga ledale lephalamende elimmela umuzi weGlen View South uNkosikazi Vimbai Tsvangirai Java kanye lomgcinisihlalo wohlangothi lwabesifazana eHarare West, uNkosikazi Muringani balimele kakubi kule ingozi.Inhlanganiso yeMatabeleland Development Initiative abalimi labenhlangothi ezehlukeneyo ezikumsebenzi wezokulima bakhuthazwa ukuba bezame ukuqoqa inhlelo zokuthuthukisa ezokulima emhlubulweni wemaNdebeleni. Ingxabanxoza ebandleni leMDC lokhu iqhubekela phambili ngemva kokwethulwa kesinqumo somthethwandaba owe High court othi uMnu. Nelson Chamisa akakhethwanga okusemthethweni ngakhoke kakuqale kwenziwe umhlagano owe Extra Ordinary Congress okuyinto abanengi abathi izakwenziwa kanjani njengoba uNkosazana Thkozani Khuphe eselakhe ibandla. Inhlanganiso emela izakhamizi zakoBulawayo eyeBulawayo Progressive Residents Association ithi uhulumende kumele avumele amankampani azimeleyo, agoqela awakwamanye amazwe ukuthi angene emsebenzini wokuphehla amandla kagetsi eZimbabwe. KuLiveTalk namuhla kuhlelo lwabasakhulayo olwe The Connection sikhangela udaba lokusetshenziswa kwenkundla zokuxuana lokuzilibazisa ezeSocial Media ekuhanjisweni kwemibiko. Nxa lifuna ukungena kuhlelo thumelani imlayezelo kunombolo ezithi 0012024650318. Lingakhuthwa yilezindaba lezinye kuStudio 7 ngo half past 7 ntambama lango half past 6 ekuseni, kumagagasi athi 909 am, 4930, 15580 laku 6080 kilohertz kuShortwave. 